Държавен вестник, бр. 76, 2024 г., стр. 25

БРОЙ  76	
Д Ъ Р Ж А В Е Н  В Е С Т Н И К 	
СТР.  25   
(д) Ограничение на скоростта
Ограничението на скоростта се сигнализира 
с пътен знак C 14 „ЗАБРАНЕНО Е ДВИЖЕ­
НИЕ СЪС СКОРОСТ, ПО-ВИСОКА ОТ ОЗ­
НАЧЕНАТА“. Числото върху знака показва 
максималната скорост в мерната единица, 
която най-често се използва за изразяване на 
скоростта на пътните превозните средства в 
съответната държава. След или под цифрата, 
изразяваща скоростта, може да се добави 
например „km“ (километра) или „m“ (мили).
За да се сигнализира ограничението на 
скоростта, приложимо само за пътни превозни 
средства с допустима максимална маса, над­
вишаваща определена цифра, на допълнителна 
табела под пътния знак се поставя надпис, 
съдържащ тази цифра, в съответствие с член 8, 
параграф 4 от настоящата Конвенция.
(е) Забрана за употреба за звуков сигнал 
Сигнализирането, че употребата на звуков 
сигнал е забранена, освен за да се избегне 
произшествие, се извършва с пътен знак С 15 
„ЗАБРАНЕНА Е УПОТРЕБАТА НА ЗВУКОВ 
СИГНАЛ“. Този пътен знак, ако не е поставен 
в началото на населено място, до или малко 
след пътния знак, обозначаващ населеното 
място, се придружава от допълнителна табела, 
модел 2, описана в Приложение 7, показващо 
разстоянието, за което се прилага забраната. 
Препоръчва се този пътен знак да не се поставя 
в началото на населени места, когато забра­
ната се прилага за всички населени места, и 
да се предвиди, че знакът, който обозначава 
населено място, поставен в началото на това 
населено място, уведомява участниците в 
движението, че правилата за движение, при­
ложими за населени места в тази държава, 
се прилагат от тази точка нататък.
(ж) Забрана за преминаване без спиране
Сигнализирането за близостта на мит­
нически пункт, пред който е задължително 
да се спре, се извършва с пътен знак С 16 
„ЗАБРАНЕНО Е ПРЕМИНАВАНЕТО БЕЗ 
СПИ­РАНЕ“. Независимо от член 8 от нас­
тоящата Конвенция символът на този знак 
включва думата „Митница“, за предпочитане 
на два езика; договарящите страни, които 
използват пътни знаци С 16, полагат усилия 
за постигане на регионално споразумение, 
според което тази дума се поставя на един и 
същ език на всички поставени от тях знаци.
Този пътен знак може да се използва и за 
сигнализиране на водачите, че преминаването 
без спиране е забранено и по други причини; 
в този случай думата „Митница“ се заменя с 
друг много кратък надпис, указващ причината 
за спирането.
(з) Край на забраната или ограничението
(i) Точката, в която спират да се прилагат 
всички забрани за движещи се превозни сред­
ства, за които е сигнализирано с въвеждащи 
забрана пътни знаци, се обозначава с пътен 
знак С 17а „КРАЙ НА ЗАБРАНИТЕ, ВЪВЕДЕ­
НИ С ПЪТНИ ЗНАЦИ“. Този пътен знак има 
кръгла форма и е с бял или жълт фон; той 
не трябва да има гранична ивица или само 
черен ръб и трябва да има диагонална лента 
(наклонена надолу от дясно наляво), която 
може да бъде черна или тъмносива или да се 
състои от черни или сиви успоредни линии.
(ii) Точката, в която дадена забрана или 
ограничение, за които е сигнализирано на 
движещите се превозни средства чрез въвеж­
дащ забрана или ограничение пътен знак, 
престава да се прилага, се обозначава с пъ­
тен знак С 17b „КРАЙ НА ВЪВЕДЕНАТА С 
ПЪТЕН ЗНАК ЗАБРАНА ЗА ДВИЖЕНИЕ 
СЪС СКОРОСТ, ПО-ВИСОКА ОТ ОЗНАЧЕ­
НАТА“ или с пътен знак С 17c „КРАЙ НА 
ВЪВЕДЕНАТА С ПЪТЕН ЗНАК ЗАБРАНА 
ЗА ИЗПРЕВАРВАНЕ“. Тези пътни знаци са 
подобни на знак С 17а, но освен това показ­
ват в светлосиво символа на забраната или 
ограничението, което е прекратено.
Независимо от разпоредбите на член 6, 
параграф 1 от настоящата Конвенция пътните 
знаци, посочени в настоящата буква (з), мо­
гат да бъдат поставени на обратната страна 
на пътните знаци, въвеждащи забрани или 
ограничения, за регулиране на движението 
в обратна посока.
РАЗДЕЛ Б. ПЪТНИ ЗНАЦИ СЪС ЗАДЪЛ­
ЖИТЕЛНИ ПРЕДПИСАНИЯ
1. Общи характеристики на пътните знаци 
и символи
(а) Пътните знаци със задължителни пред­
писания имат формата на кръг; диаметърът 
им е не по-малък от 0,60 м (2 фута) извън 
населените места и не по-малък от 0,40 м 
(16 инча) в населените места. Въпреки това 
пътните знаци с диаметър не по-малък от 
0,30 м (l2 инча) могат да се използват в ком­
бинация със светофарни уредби или върху 
стълбове на острови на платното за движение.
(б) Освен ако е предвидено друго, пътните 
знаци трябва да са със син фон, а символи­
те – бели или със светъл цвят, или алтерна­
тивно – пътните знаци трябва да са с бял фон 
с червен кант, а символите – черни.
2. Наименования на знаците
(а) Предписана посока
Посоката, в която превозните средства 
са длъжни да се движат, или единствените 
посоки, в които им е разрешено да се дви­
жат, се сигнализират с модел D 1а на знак 
D 1 „ПРЕДПИСАНА ПОСОКА“, на който 
стрелката или стрелките сочат в съответната 
посока или посоки. Въпреки това вместо пъ­
тен знак D 1a, може да се използва знак D 1b 
независимо от разпоредбите на параграф 1 от 
настоящия раздел. Пътен знак D 1b е с черен 
фон, бял кант и бял символ.
(б) Премини от тази страна на знака
Пътен знак D 2 „ПРЕМИНИ ОТ ТАЗИ 
СТРАНА НА ЗНАКА“, поставен, независи­